44. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 44556/1317/78 της 19 Αυγ./2 Σεπτ.  1978 (ΦΕΚ Β΄ 752) Περί καθορισμού διαδικασίας επιλογής προσωπικού Λιμενικών Ταμείων επί σχέσει εργασίας ιδιωτικού δικαίου. Έχοντας υπόψη: 1.Τις διατάξεις του άρθρου 2 του Ν.Δ. 385/69 «περί προσκλήσεως προσωπικού επί σχέσει ιδιωτικού δικαίου εις Δημοσίας Υπηρεσίας και Ν.Π.Δ.Δ.» (ΦΕΚ 279 Α΄ 22.12.69). 2.Τις διατάξεις του άρθρου 2 του Π.Δ. 649/77 «περί μεταφοράς εις το Υπουργείον Δημοσίων Έργων των αρμοδιοτήτων του Υπουργείου Εμπορικής Ναυτιλίας, περί εκτελέσεως έργων εις τους λιμένας εν γένει και μεταφοράς εις το Υπουργείον Εμπορικής Ναυτιλίας των αρμοδιοτήτων του Υπουργείου Δημοσίων Έργων περί εποπτείας οργανώσεως και λειτουργίας των Λιμενικών Ταμείων» (ΦΕΚ 212 Α΄ 3.8.77), αποφασίζουμε: Καθορίζουμε τη διαδικασία επιλογής προσλήψεως προσωπικού, διεπομένου υπό των διατάξεων του Ν.Δ. 385/1969 «περί προσλήψεως προσωπικού επί σχέσει ιδιωτικού δικαίου εις δημοσίας υπηρεσίας και ΝΠΔΔ» προς πλήρωσιν θέσεων προβλεπομένων υπό των Οργανισμών των Λιμενικών Ταμείων, ως ακολούθως: Άρθρον 1. Προκήρυξις. 1.Η πλήρωσις των ανωτέρω θέσεων ενεργείται πάντοτε κατόπιν προκηρύξεως, εκδιδομένης υπό του αρμοδίου δια την πρόσληψιν οργάνου του Λιμενικού Ταμείου. Αντίγραφον της προκηρύξεως τοιχοκολλάται εις το Κατάστημα του οικείου Λιμενικού Ταμείου, συντασσομένου σχετικού πρακτικού. Περίληψις της προκηρύξεως δημοσιεύεται, προκειμένου μεν περί πληρώσεως θέσεων Λιμενικών Ταμείων εδρευόντων εις την περιφέρειαν της τέως Διοικήσεως Πρωτευούσης, άπαξ εις δύο εκ των μάλλον κυκλοφορουσών καθημερινών εφημερίδων των Αθηνών, προκειμένου δε περί πληρώσεως θέσεων Λιμενικών Ταμείων εδρευόντων εκτός της περιφερείας της τέως Διοικήσεως Πρωτευούσης άπαξ εις μίαν εκ των μάλλον κυκλοφορουσών εφημερίδων της πρωτευούσης του Νομού. 2.Δια της προκηρύξεως προσδιορίζονται: α)αι προς πλήρωσιν θέσεις κατ’ ειδικότητα, β)τα υπό των κειμένων διατάξεων προβλεπόμενα προσόντα, γ)τα υπό των ενδιαφερομένων υποψηφίων υποβλητέα δικαιολογητικά και ο χρόνος υποβολής τούτων. Άρθρον 2. Αίτησις Δικαιολογητικά. Οι ενδιαφερόμενοι υποψήφιοι οφείλουν να υποβάλλουν εις το οικείον Λιμενικόν Ταμείον, εντός της υπό της προκηρύξεως τασσομένης προθεσμίας η οποία δεν δύναται να είναι βραχυτέρα των δέκα (10) ημερών, αίτησιν μετά του πιστοποιητικού σπουδών και όπου απαιτείται προϋπηρεσία ή εμπειρία μετά βεβαιώσεως περί τούτων, ως και υπευθύνου δηλώσεως, δι’ ης να δηλούται το έτος γεννήσεως και τα υπό του άρθρου 1 παράγρ. 10 του υπ’ αριθ. 660/65 Β.Δ/τος (ΦΕΚ 59/1965) οριζόμενα, ήτοι: α)Πάσα πράξις του βίου του, η οποία θα ήσκει επιρροήν επί την κρίσιν, περί της καταλληλότητός του δια την δημοσίαν υπηρεσίαν, ΝΠΔΔ ή Οργανισμόν. β)Αν υπηρετή ή προϋπηρέτησεν ως Δημόσιος Υπάλληλος ή υπάλληλος Νομικού Προσώπου Δημοσίου Δικαίου ή παραχωρηθείσης δημοσίας υπηρεσίας ή επιχειρήσεως και εν καταφατική περιπτώσει εις ποίαν δημοσίαν υπηρεσίαν ή Νομικόν Πρόσωπον κλπ. και δια ποίαν αιτίαν εξήλθε της υπηρεσίας.  (Μετά την σελ. 240,11(α) Σελ. 240,13 Τεύχος 685-Σελ. 117 Λιμενικά Ταμεία - Λιμενικά Έργα 20.Δ.β.42-44 γ)Ότι δεν τελεί υπό απαγόρευσιν ή δικαστικήν αντίληψιν. δ)Ότι δεν παρεπέμφθη δια τελεσιδίκου βουλεύματος επί κακουργήματι ουδέποτε εστερήθη λόγω καταδίκης των πολιτικών αυτού δικαιωμάτων ως και ότι ουδέποτε κατεδικάσθη επί λιποταξία, ή εις οιανδήποτε ποινήν επί κλοπή, υπεξαιρέσει (κοινή και εν υπηρεσία) απάτη, εκβιάσει, πλαστογραφία, απιστία δικηγόρου, δωροδοκία, καταπιέσει, απιστία περί την υπηρεσίαν, παραβάσει καθήκοντος, εγκλήματι κατά των ηθών και συκοφαντική δυσφημίσει, έστω και αν δεν επηκολούθησεν ποινική δίκη λόγω παραγραφής, ως και αν εκρεμεί εναντίον του κατηγορία επί πλημμελήματι ή κακουργήματι οιωσδήποτε. Άρθρον 3. Έλεγχος προσόντων-δοκιμασία-επιλογής. 1.Ο Έλεγχος των τυπικών και ουσιαστικών προσόντων των υποψηφίων, η επιλογή των μεταξύ αυτών καταλληλοτέρων και η κατάταξις των επιλεγομένων κατ’ αξιολογική σειρά ενεργείται υπό τριμελούς Επιτροπής απαρτιζομένης εκ των κάτωθι: α)Εκ του Λιμενάρχου της έδρας του Λιμενικού Ταμείου εφ’ όσον είναι Αξιωματικός. Εάν δεν εδρεύει Λιμενική Αρχή, ή ο Προϊστάμενος αυτής δεν είναι Αξιωματικός, εκ του Λιμενάρχου εις την περιοχήν δικαιοδοσίας του οποίου υπάγεται ο Λιμήν. β)Εξ ενός Δημοσίου υπαλλήλου καταλλήλου να κρίνη αναλόγως της ειδικότητος των προς πλήρωσιν θέσεων. γ)Εξ ενός διοικητικού υπαλλήλου του Λιμενικού Ταμείου και μη υπάρχοντος τοιούτου, ετέρου Δημοσίου Υπαλλήλου οριζομένου υπό του συγκροτούντος την Επιτροπήν. Η επιτροπή συγκροτείται κατά περίπτωσιν δια πράξεως του οικείου Νομάρχου εις την δικαιοδοσίαν του οποίου υπάγεται το Λιμενικόν Ταμείον. Πρόεδρος της Επιτροπής είναι ο ανώτερος και μεταξύ ομοιοβάθμων ο αρχαιότητος των μετεχόντων ταύτης. Καθήκοντα γραμματέως εκτελεί υπάλληλος του οικείου Λιμενικού Ταμείου και μη υπάρχοντος τοιούτου δημόσιος υπάλληλος οριζόμενος υπό του συγκροτούντος την επιτροπήν. 2.Προκειμένου περί πληρώσεως θέσεων τεχνικού προσωπικού, ειδικότητος πρακτικού μηχανικού, μηχανοδηγού, οδηγού αυτοκινήτων χειριστού μηχανημάτων και λοιπών τεχνικών ειδικοτήτων,  Σελ. 240,14 Τεύχος 685–Σελ. 118 προβλεπομένων εις τους Οργανισμούς των Λιμενικών Ταμείων, ενεργείται πρακτική δοκιμασία κατά τον προσφορώτερον, κατά την κρίσιν της Επιτροπής, τρόπον. 3.Η επιτροπή επιλογής μετ’ εκτίμησιν των προσόντων των υποψηφίων καταρτίζει πίνακα μέχρι του τριπλασίου αριθμού των προς πλήρωσιν θέσεων, κατ’ αξιολογικήν σειράν, δημοσιευόμενον αυθημερόν, εις το κατάστημα του οικείου Λιμενικού Ταμείου. Ο Πίναξ ισχύει επί εν έτος από της καταρτίσεώς του, ή δε πρόσληψις ενεργείται κατά την εν αυτώ σειράν. Άρθρον 4. Υποβολή Δικαιολογητικών. Προκειμένης πληρώσεως των προκηρυχθεισών θέσεων ή των κενουμένων κατά τη διάρκειαν της ισχύος του πίνακος το οικείον Λιμενικόν Ταμείον καλεί τους επιλεγέντες κατά σειράν, βάσει του πίνακος αξιολογήσεως, όπως υποβάλουν αυτώ τα λοιπά κατά νόμον απαιτούμενα δικαιολογητικά εντός προθεσμίας είκοσι (20) ημερών από της λήψεως της σχετικής προσκλήσεως, αποστελλομένης αυτοίς επί αποδείξει. Η απόφαση αυτή να δημοσιευθεί στην Εφημερίδα της Κυβερνήσεως.